Video: Kapers slaan toe, ontvoer bestuurder‘n Skermskoot uit die video. Die video volg onderaan die berig. Die oorsprong van ŉ video van ŉ kaping wat vermoedelik in Johannesburg plaasgevind het en die rondte doen op sosiale media, word ondersoek. Die video is op 5 Maart deur Crime Watch op YouTube gelaai en op die video word aangedui dat die kaping in “Mayfairweg” in Johannesburg plaasgevind het. Dit is egter nie duidelik in watter voorstad van Johannesburg Mayfairweg is nie, of wanneer die voorval plaasgevind het nie. In die video kan ŉ mens sien hoe ŉ voertuig in die oprit na ŉ huis stilhou. ŉ Passasier klim uit waarna die kapers met hul voertuig agter die slagoffer se voertuig stilhou en hom vasparkeer. Die kapers dwing die bestuurder agter in sy voertuig in, waarna albei voertuie weg ry. Die passasier hardloop by die perseel se hek in. Kol. Noxolo Kweza, provinsiale polisiewoordvoerder, het Woensdag aan Maroela Media gesê sy is bewus van die video, maar dat meer inligting daaroor benodig word voordat sy kan vasstel wat presies daar gebeur het en wat met die slagoffer gebeur het. Crime Watch is ook besig om vas te stel waar presies die voorval plaasgevind het. http://youtu.be/5rx4DNc2Grw